**Microsoft Bob** הייתה תוכנה מבית מיקרוסופט, שנועדה לספק ממשק ידידותי יותר למשתמש עבור מערכות ההפעלה Windows 3.1x‏, Windows 95 ו־Windows NT, בעזרת החלפת מנהל התוכניות של Windows. התוכנה הושקה ב־11 במרץ 1995 ופיתוחה הופסק בתחילת 1996. ב־Microsoft Bob היו מוצגים מסכים שהם מעין "בית", עם "חדרים" המכילים חפצים מוכּרים שהמשתמשים יכלו ללכת אליהם. כל חפץ סימל תוכנה, למשל: שולחן עבודה עם עט ונייר פנקס צ׳קים, ופריטים נוספים. במקרה זה, לחיצה על העט והנייר פתחה את מעבד התמלילים.

כלב מצויר בשם רובר ודמויות מצוירות נוספות סיפקו הנחיות בעזרת בועות דיבור. רובר ומספר דמויות נוספות חזרו ב־Windows XP בתור "סייעני חיפוש".

עם שחרורה נמתחה ביקורת תקשורתית על מיקרוסופט Bob והיא לא זכתה לקבלה רחבה על ידי המשתמשים, מה שגרם להפסקת פיתוחה.

היסטוריה
--------

Microsoft Bob הושקה במרץ 1995 (לפני השקת Windows 95), אף על פי שהיא פורסמה לפני כן באופן נרחב תחת שם הקוד "אוטופיה". מנהיגת מיזם Bob הייתה קארן פרייס, חוקרת במיקרוסופט. העיצוב התבסס על מחקר שנעשה על ידי הפרופסורים קליפורד נאס וביירון ריבס מאוניברסיטת סטנפורד. מלינדה גייטס, אז אשתו של ביל גייטס, הייתה מנהלת השיווק של המוצר. מיקרוסופט רכשה במקור את שם התחום bob.com מ־Boston-area techie Bob Antia, אך לאחר מכן החליפה אותו עם בוב קרשטיין תמורת שם התחום windows2000.com.

יישומים
-------

ל־Bob היו מספר תוכניות משרדיות כמו יישום לניהול כספים ומעבד תמלילים. ממשק המשתמש נועד לפשט את חוויית הניווט של משתמשי המחשב החדשים.

בדומה למעטפות גרפיות כמו Jane, הממשק הראשי תואר כמו חדרים שונים בתוך בית, המקבילים לחדרים נפוצים כגון מטבח או חדר משפחה. בכל חדר היו קישוטים ורהיטים, וכן סמלים שייצגו יישומים. Bob הציעה למשתמשים אפשרות התאמה אישית מלאה של כל הבית. למשתמשים הייתה שליטה מלאה על הקישוטים בכל חדר, והם יכלו להוסיף, להסיר או לשנות את מיקום כל האובייקטים. המשתמשים יכלו גם להוסיף או להסיר חדרים מהבית ולשנות את היעדים של כל הדלתות. הייתה גם תכונה בה Bob הציעה מספר ערכות נושא לעיצוב החדרים, כמו ערכת נושא "עכשווית" וערכת נושא "פוסטמודרנית".

היישומים שהיו ב־Bob הוצגו בתור רהיטים תואמים – למשל, לחיצה על שעון פותחת את לוח השנה, בעוד עט ונייר מייצגים את מעבד התמלילים. המשתמשים גם יכלו להוסיף קיצורי דרך ליישומים במחשבים שלהם. קיצורי הדרך הללו הציגו את סמלי היישומים בתוך אובייקטים כגון תיבות ומסגרות תמונה בסגנונות שונים.

היה אפשר להתקין יישומים חדשים ב־Bob, אך בעקבות כישלון המוצר, רק היישום "Microsoft Great Greetings" הושק עבור Bob.

Bob הושקה בזמן שהאינטרנט נהיה יותר ויותר פופולרי, והציעה לקוח דוא״ל איתו המשתמשים יכלו להירשם ל־MCI Mail, שירות חיוג דוא״ל. המחיר היה חמישה דולר לחודש כדי לשלוח 15 הודעות דוא״ל בחודש. כל הודעת דוא״ל הוגבלה ל־5,000 תווים, וכל הודעת דוא״ל נוספת לאחר סיום המכסה עלתה 45 סנט נוספים. כדי לפתוח חשבון היה צורך במספר טלפון.

Bob הציגה "סייענים", דמויות מצוירות שנועדו לעזור למשתמש לסייר ברחבי הבית הווירטואלי או לבצע משימות בממשק הראשי או ביישומים המובְנים.

מהדורת Gateway 2000
-------------------

מהדורה של Microsoft Bob שולבה עם מחשב Gateway 2000 בסביבות 1995. המהדורה כללה מיתוג Gateway במסך הכניסה יחד עם חדרים ורקעים נוספים שלא נראו בגרסה הקמעונאית. חדר נוסף אחד היה עליית הגג, בה הייתה קופסה של מחשב Gateway 2000. יחד עם החדרים הנוספים, נוספו סמלים חדשים לחדרים החדשים.

הקבלה בקרב הציבור ומה שלאחר הנטישה
----------------------------------

Microsoft Bob הייתה אחד מכשלונות המוצר הבולטים יותר של מיקרוסופט. אף על פי שהפיתוח הופסק לפני השקת Windows 95, Microsoft Bob היא המשיכה לספוג ביקורת קשה בסקירות וברשתות החברתיות הנפוצות. בשנת 2017, מלינדה גייטס הודתה כי התוכנה "זקוקה למחשב חזק יותר ממה שהיה לרוב האנשים אז.

Bob הגיעה למקום השביעי ברשימת "25 מוצרי הטכנולוגיה הגרועים מכל הזמנים" של מגזין PC World, ולמקום הראשון ברשימת "המוצרים הגרועים של העשור" של CNET.com, והיא "זכתה" במקום ברשימת "50 ההמצאות הגרועות ביותר" שפרסם מגזין טיים, שכינה את Bob "חמודה יתר על המידה" ו־"מערכת הפעלה שפותחה בהתאמה ל'קליפי' (Clippy)". סטיב באלמר הזכיר את Bob כדוגמה למצב בו "החלטנו שלא הצלחנו אז בואו נפסיק (לבינתיים)".

עיתונאי הטכנולוגיה הארי מקראקן קרא לסיפור "אגדה 'אגדית', אורבנית ומענגת" וציין את קווי הדמיון שלו לבדיחה לכבוד אחד באפריל שטענה כי Bob הוסתרה ב־Windows Vista.

ריימונד צ׳ן, עובד במיקרוסופט כתב מאמר ובו סיפר שעותק מוצפן של Bob היה כלול בתקליטורי ההתקנה של Windows XP על מנת לתפוס שטח אחסון, ולמנוע הפצה פירטית. באותו הזמן חשבו שהוספת 30 מגה־בייטים נוספים לתקליטור (בזמן החיוג לאינטרנט) תאט את המשתמשים במודמי 56k כאשר ינסו להוריד את התוכנה באופן לא חוקי. בנובמבר 2020, מהנדס מיקרוסופט לשעבר, דייוויד פלאמר, התוודה כי הוא זה שהכניס עותק מוצפן של Microsoft Bob לאמצעי ההתקנה של Windows XP. אשף ההתקנה היה בודק אם קיים "blob of Bob" (הכתם של Bob) ואם הוא קיים מראש (OEM blob) אפשר להשתמש רק במפתח המוצר של מערכת ההפעלה המותקנת מראש (רישיון OEM).

רובר, דמות הכלב של התוכנה, הופיע שנית באפשרות חיפוש הקבצים של Windows XP (תחת השם חומי בגרסה העברית).

הגופן הפופולרי Comic Sans נוצר עבור Microsoft Bob, אך לא נעשה בו שימוש.

ראו גם
------

* Windows 95
* Cortana

קישורים חיצוניים
----------------

* 
* Microsoft Bob Review
* Information about Microsoft Bob version 1.0 for Windows
* The GUI Gallery: Microsoft Bob' Examining Bob in the context of other graphical user interfaces
* A short computing history (story and slideshow) of Bobs from Microsoft Bob to Bob Metcalfe to Alice & Bob.
* A more in-depth article about Microsoft Bob (בגרמנית)
* Microsoft Bob, בביצוע Video of the Microsoft Bob in action, סרטון באתר יוטיוב

הערות שוליים
------------

1. 1 2  "Lifecycle Information for Microsoft Obsolete Products Support". *support.microsoft.com*. Microsoft. אורכב מ-המקור ב-14 באוגוסט 2005. נבדק ב-15 ביולי 2014. `{{cite web}}`:  (עזרה)
2. ↑  "Raymond Chen Discusses Microsoft Bob". *technet.microsoft.com*. Microsoft. נבדק ב-28 באפריל 2017. `{{cite web}}`:  (עזרה)
3. ↑  "MS plans Utopia for PC users". *Computer Shoqqer*. באפריל 1994. `{{cite news}}`:  (עזרה)
4. ↑  "Microsoft makes for Utopia". *Personal Computer World*. במאי 1994. `{{cite news}}`:  (עזרה)
5. ↑  McCracken, Harry (31 במרץ 2010). "The Bob Chronicles". *PC World*. IDG. נבדק ב-2010-04-18. `{{cite web}}`:  (עזרה)
6. 1 2  Gates, Melinda (8 באוקטובר 2017). "This failure taught me a lesson I'll never forget". *LinkedIn* (באנגלית). נבדק ב-3 ביולי 2019. `{{cite web}}`:  (עזרה)
7. ↑  Lea, Graham (11 בנובמבר 1999). "Windows2000.com owner sells domain to Microsoft". *The Register*. נבדק ב-2006-10-24. `{{cite news}}`:  (עזרה)
8. 1 2  Nathan Lineback. "Microsoft Bob". *Nathan's Toasty Technology*. נבדק ב-11 במאי 2012. `{{cite web}}`:  (עזרה)
9. ↑  McCracken, Harry (29 במרץ 2010). "A Guided Tour of Microsoft Bob". *Technologizer*. Technologizer, Inc. נבדק ב-8 באפריל 2011. `{{cite web}}`:  (עזרה)
10. ↑  Rose, Daniel. "The "Bob Home"". *DanielSays.com*. אורכב מ-המקור ב-10 בדצמבר 2015. נבדק ב-5 במאי 2012. `{{cite web}}`:  (עזרה)
11. 1 2  Chen, Raymond (ביולי 2008). "Windows Confidential: History Taking Up Space". *TechNet Magazine*. Microsoft. נבדק ב-2013-06-15. `{{cite web}}`:  (עזרה)
12. ↑  Dvorak, John C. (16 באוגוסט 2004). "The Bottom 10: Worst Software Disasters". *PC World*. IDG. נבדק ב-2007-09-21. `{{cite web}}`:  (עזרה)
13. ↑  Tynan, Dan (26 במרץ 2006). "The 25 Worst Tech Products of All Time". *PC World*. IDG. נבדק ב-2007-03-14. `{{cite web}}`:  (עזרה)
14. ↑  Merritt, Tom (30 באפריל 2007). "CNET Top 5: Worst products in a decade". *CNET*. CBS Interactive. נבדק ב-2007-09-21. `{{cite web}}`:  (עזרה)
15. ↑  Fletcher, Dan (27 במאי 2010). "The 50 Worst Inventions". *Time*. נבדק ב-2014-07-16. `{{cite news}}`:  (עזרה)
16. ↑  Cowley, Stacy (31 ביולי 2006). "Ballmer Analyzes Microsoft's 'One Big' Vista Mistake". *CRN Magazine*. The Channel Company. אורכב מ-המקור ב-30 בספטמבר 2007. נבדק ב-2006-10-24. `{{cite news}}`:  (עזרה)
17. ↑  McCracken, Harry (29 במרץ 2010). "Windows XP: A Free Copy of Bob in Every Box?". *Technologizer*. Technologizer, Inc. נבדק ב-2013-06-15. `{{cite web}}`:  (עזרה)
18. ↑  Archiveddocs. "Raymond Chen discusses Microsoft Bob". *docs.microsoft.com* (באנגלית אמריקאית). נבדק ב-2021-01-20.
19. ↑  David, Plummer (2020-11-24). "04.Secret History of Microsoft Bob - by Retired Microsoft Engineer Davepl". *Dave's Garage - YouTube*.`{{cite web}}`: תחזוקה - ציטוט: url-status (link)
20. ↑  Speed, Richard. "Retired engineer confesses to role in sliding Microsoft Bob onto millions of XP install CDs". *www.theregister.com* (באנגלית). נבדק ב-2021-01-20.
21. ↑  Strizver, Ilene. "The Story Behind Comic Sans". Fonts.com. נבדק ב-2013-06-15.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n95004758
* VIAF: 182757409
* WorldCat (עם VIAF): 182757409

 |